Հին տան շեմից մտնելով՝ տեսան, որ ներսում լիքը կին կա: Հյուրերի մեծ մասը հավաքվել էր առաջին հարկի հյուրասենյակում, ուր հանգուցյալին էին բերելու, բայց ոմանք փոքրիկների տակաշորը փոխելու, երեխաներին կշտամբելու, այս հանկարծակի մահվան շուրջ բամբասելու կամ ցերեկվա նամազն անելու համար ցրվել էին տարբեր սենյակներ: Քանի որ ազատ սենյակ չէր մնացել, Ասյան ու Արմանուշը գնացին խոհանոց: Այնտեղ էլ մորաքայրներն էին աշուրեն լցնում ամանների մեջ: